آمریکا‌دا، ویدئو پایلاشیم سایتی یوتیوب مرکزین‌ده آتیش ائدرک ۳ نفری یارالاییب اؤزونو اؤلدورن قادین سالدیرقانلا باغلی یئنی بیلگیلر اورتایا چیخدی.
سالدیریدان قاباق پلیسلرین نسیم نجفی اقدمی بیر پارکینگده سورغولادیغی بیلدیریلدی.
پلیس‌دن وئریلن آچیقلامادا، سالدیری‌دان قاباقکی گئجه یوتیوب مرکزینه ۴۸ کیلومتر مسافه‌ده بیر اوتوپارک‌دا نجفی اقدمین ماشینینین اولدوغو معین ائدیلدی.
ایتکین لیسته‌سین‌ده اولدوغو اوچون پلیسلر ماشینا گئده‌رک نجفی اقدم ایله دانیشدی.
آچیقلامادا، دانیشما مدتین‌ده نسیم‌ین ساکین اولدوغو و مأمورلارین سواللارینا ساکیتجه جاواب وئردیگی بیلدیریلدی.
پلیس مأمورلاری ایله نجفی اقدمین دانیشماسی ۲۰ دقیقه چکدی و گئتمه‌سینه ایجازه وئریلدی.
دانیشمانین آردین‌دان پلیس، آتاسینا تلفنلا معلومات وئردی.
آچیقلامادا، آتانین قایغیلی داورانمادیغی ایفاده ائدیلدی.
تلفن دانیشیغیندان ۱ ساعات سونرا بو دفعه آتا پلیسه تلفن ائتدی و قیزینین یووتیوب‌دان گؤتورولن ویدئولاری سببی ایله اوزگون اولدوغو معلوماتینی پایلاشدی.
مطبوعات‌دا یئر آلان خبرلرده، نجفی اقدمین، یووتیوبون اؤزونه آیریمچیلیق ائد‌رک ویدئولارینی فیلترله‌دیگینی ادعا ائتدیگی بیلگیسینه یئر وئریلمیشدی.
